sukhrobnurali/uzbek-legal-corpus huggingface dataset:
Oʻzbekiston Respublikasi Fanlar akademiyasi faoliyatini yanada takomillashtirish chora-tadbirlari toʻgʻrisida
(resolution, 2017-06-05)

Oʻzbekiston Respublikasi Fanlar akademiyasi boshqaruv apparati tuzilmasini yanada optimallashtirish va zamonaviy talablarga muvofiq uning faoliyati samaradorligini oshirish, ilmiy va kadrlar salohiyatidan oqilona foydalanish, ilm-fan, taʼlim va ishlab chiqarishning integratsiyasini kuchaytirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasining Oʻzbekiston Respublikasi Fanlar akademiyasi boshqaruv apparatining yangilangan tuzilmasini ilovaga muvofiq tasdiqlash toʻgʻrisida taklifi qabul qilinsin. 2. Oʻzbekiston Respublikasi Fanlar akademiyasi: Oʻzbekiston Respublikasi Moliya vazirligi bilan birgalikda Oʻzbekiston Respublikasi Fanlar akademiyasining shtatlar jadvaliga va xarajatlar smetasiga ushbu qarordan kelib chiquvchi tegishli oʻzgartirishlar kiritsin; manfaatdor vazirliklar va idoralar bilan birgalikda bir oy muddatda Oʻzbekiston Respublikasi Vazirlar Mahkamasiga qonun hujjatlariga ushbu qarordan kelib chiquvchi tegishli oʻzgartirish va qoʻshimchalar toʻgʻrisida takliflar kiritsin. 3. Belgilansinki, 2016-yil 1-iyuldan boshlab Oʻzbekiston Respublikasi Fanlar akademiyasiga idoraviy mansub muassasalarning xarajatlar smetasi va shtatlar jadvallari Moliya vazirligi tomonidan roʻyxatdan oʻtkaziladi, muassasalar xarajatlari Oʻzbekiston Respublikasi Moliya vazirligining Gʻaznachiligi orqali toʻlanadi. 4. Oʻzbekiston Respublikasi Fanlar akademiyasi prezidentiga, zaruriyat boʻlganda, Oʻzbekiston Respublikasi Fanlar akademiyasining tuzilmasiga xodimlarning tasdiqlangan cheklangan umumiy soni doirasida oʻzgartirishlar kiritish huquqi berilsin. 5. Vazirlar Mahkamasining “Oʻzbekiston Respublikasi Fanlar akademiyasi faoliyatini erkinlashtirish va samarali rivojlanishini taʼminlash toʻgʻrisida” 2000-yil 9-iyundagi 223-son qarorida: 1-banddagi “va tuzilmasi 1 va 2-ilovalarga” soʻzlari “ilovaga” soʻzi bilan almashtirilsin; 1-ilovadagi “1-ilova” soʻzlari “ilova” soʻzi bilan almashtirilsin; 2-ilova oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish haqida” 2016-yil 25-apreldagi OʻRQ-405-son Qonuni)
(law, 2023-03-23)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish haqida” 2016-yil 25-apreldagi OʻRQ-405-son Qonunining 2-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2011-yil 7-apreldagi 107-son qarori (Oʻzbekiston Respublikasi QT, 2011-y., 4-son, 27-modda) bilan tasdiqlangan Pensiya tayinlash uchun zarur boʻlgan ish stajiga ega boʻlmagan qariyalarga va mehnatga layoqatsiz fuqarolarga nafaqalar tayinlash va toʻlash tartibi toʻgʻrisidagi nizom 5-bandining uchinchi xatboshidagi va 18-bandining “v” kichik bandidagi “5 yil” soʻzlari “7 yil” soʻzlari bilan almashtirilsin.
Ijro hujjatlari boʻyicha undiruvni Oʻzbekiston Respublikasining Davlat budjeti mablagʻlariga va budjet tashkilotlarining moliyaviy majburiyatlariga qaratish tartibi toʻgʻrisidagi nizomga qoʻshimchalar kiritish haqida
(resolution, 2016-07-08)

“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasining 2015-yil 29-dekabrdagi OʻRQ-396-son Qonuniga muvofiq, Ijro varaqalari yoki sud buyruqlari boʻyicha undiruvni Oʻzbekiston Respublikasining Davlat budjeti mablagʻlariga va budjet tashkilotlarining moliyaviy majburiyatlariga qaratish tartibini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2014-yil 13-maydagi 120-son qarori (Oʻzbekiston Respublikasi QT, 2014-y., 5-son, 46-modda) bilan tasdiqlangan Ijro hujjatlari boʻyicha undiruvni Oʻzbekiston Respublikasining Davlat budjeti mablagʻlariga va budjet tashkilotlarining moliyaviy majburiyatlariga qaratish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 7-bandga quyidagi mazmundagi xatboshi qoʻshilsin: “Ijro varaqasi yoki sud buyrugʻi sudyaning elektron raqamli imzosi bilan tasdiqlangan elektron hujjat tarzida axborot tizimi orqali yuborilishi mumkin”. 2. 8-bandning ikkinchi xatboshiga quyidagi mazmundagi jumla qoʻshilsin: “Agar ijro varaqasi yoki sud buyrugʻi sudyaning elektron raqamli imzosi bilan tasdiqlangan elektron hujjat tarzida axborot tizimi orqali yuborilgan boʻlsa, uning asl nusxasini ilova qilish talab etilmaydi”.
Xoʻjalik yurituvchi subyektlar tomonidan xorijiy valyutadagi tushumni majburiy sotish tartibiga oʻzgartirish kiritish toʻgʻrisida
(resolution, 2018-01-12)

Oʻzbekiston Respublikasi Prezidentining “Yangi va qayta ishlangan meva-sabzavot mahsulotlarini eksport qiluvchi ixtisoslashtirilgan “Oʻzagroeksport” tashqi savdo kompaniyasini tashkil etish toʻgʻrisida” 2016-yil 7-apreldagi PQ-2515-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2000-yil 29-iyundagi 245-son qarori (Oʻzbekiston Respublikasi QT, 2000-y., 6-son, 33-modda) bilan tasdiqlangan Xoʻjalik yurituvchi subyektlar tomonidan xorijiy valyutadagi tushumni majburiy sotish tartibiga 1-ilova matni quyidagi tahrirda bayon qilinsin: T/r Tovarlar nomi TIF TN kodi 1. Qishloq xoʻjaligi mahsulotlari* 0701-0709, 0714, 0801-0802, 0803 10 100 0, 0803 90 100 0, 0804 10000 1, 0804 20100 0, 0804 30000 1, 0804 40000 0 — 0804 50 000 1, 0805,080610, 0807 — 0810, 1202 2. Yovvoyi oʻsimliklar** 12 (1202 dan tashqari) 3. Tabiiy gaz*** 2711 21 4. Mis va misdan tayyorlangan buyumlar 74, 8544 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin.
Ramazon hayitini nishonlash toʻgʻrisida
(resolution, 2020-09-28)

Muborak Ramazon hayitining maʼnaviy hayotimizda ezgulik, shukronalik, mehr-oqibat kabi oliyjanob qadriyatlarni qaror toptirishdagi oʻrni va ahamiyatini inobatga olib, milliy-diniy anʼanalarimizni asrab-avaylash va uluqlash maqsadida hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida”gi 1992-yil 27-martdagi PF-368-son Farmoniga muvofiq: 1. Oʻzbekiston musulmonlari idorasining 2016-yilda Ramazon hayitining birinchi kuni 6-iyul chorshanba kuniga toʻgʻri kelishi haqida qabul qilgan qarorini eʼtiborga olib, 2016-yil 6-iyul dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa mutasaddi idoralar, jamoat tashkilotlari Ramazon hayitini joylarda tartibli va yuqori darajada, xalqimizning milliy qadriyatlariga mos ravishda oʻtkazish uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin.
Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasi xodimlarini moddiy ragʻbatlantirish chora-tadbirlari toʻgʻrisida
(resolution, 2016-06-30)

Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasi xodimlarini moddiy ragʻbatlantirishni takomillashtirish, shuningdek poytaxtda yoʻl harakati xavfsizligini taʼminlovchi svetofor obyektlari, yoʻl belgilari oʻrnatish va ularga xizmat koʻrsatish hamda yoʻl chiziqlari oʻtkazish ishlari samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Mehnat vazirligi va Moliya vazirligining: 2016-yil 1-iyuldan boshlab Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasining maxsus yoki harbiy unvonlarga ega boʻlmagan 1-ilovaga* muvofiq xodimlari mehnatiga haq toʻlash tarif setkasini amalga kiritish; Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasining maxsus yoki harbiy unvonlarga ega boʻlmagan 2-ilovaga* muvofiq roʻyxat boʻyicha xodimlarining lavozim maoshlariga 20 foizgacha miqdorda har oylik shaxsiy ustama joriy etish toʻgʻrisidagi taklifiga rozilik berilsin. 2. Oʻzbekiston Respublikasi Ichki ishlar vazirligi Mehnat vazirligi, Moliya vazirligi va Adliya vazirligi bilan birgalikda bir oy muddatda Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasi xodimlarining lavozim maoshlariga 20 foizgacha miqdorda har oylik shaxsiy ustama toʻlash tartibi toʻgʻrisidagi nizomni ishlab chiqsin va tasdiqlasin. 3. Belgilansinki, Toshkent shahar Ichki ishlar bosh boshqarmasining Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasi xodimlari mehnatini ragʻbatlantirish chora-tadbirlari bilan bogʻliq xarajatlar Oʻzbekiston Respublikasi Ichki ishlar vazirligiga har yili ajratiladigan mablagʻlar doirasida amalga oshiriladi. 4. Oʻzbekiston Respublikasi Ichki ishlar vazirligi oʻz normativ-huquqiy hujjatlarini ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
“Qayta ishlashga berilgan xomashyo bilan bogʻliq operatsiyalarni buxgalteriya hisobida aks ettirish tartibi toʻgʻrisidagi nizomni tasdiqlash toʻgʻrisida”gi buyruqqa oʻzgartirishlar kiritish haqida
(order, 2016-06-22)

Oʻzbekiston Respublikasining “Normativ-huquqiy hujjatlar toʻgʻrisida”gi va “Buxgalteriya hisobi toʻgʻrisida”gi qonunlariga muvofiq buyuraman: 1. Oʻzbekiston Respublikasi moliya vazirining 2010-yil 17-fevraldagi 12-son “Qayta ishlashga berilgan xomashyo bilan bogʻliq operatsiyalarni buxgalteriya hisobida aks ettirish tartibi toʻgʻrisidagi nizomni tasdiqlash toʻgʻrisida”gi buyrugʻiga (roʻyxat raqami 2086, 2010-yil 15-mart) (Oʻzbekiston Respublikasi qonun hujjatlari toʻplami, 2010-y., 10-11-son, 79-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman:”. 2. Nizomda: a) muqaddimaning birinchi xatboshisidan “(Oʻzbekiston Respublikasi Oliy Majlisining Axborotnomasi, 1996-yil, 9-son, 142-modda)” degan soʻzlar chiqarib tashlansin; b) 4-banddagi “9-moddasiga” degan soʻzlar “14-moddasiga” degan soʻzlar bilan almashtirilsin; v) 8-bandda: oʻzbek tilidagi matnning birinchi xatboshidagi “2-sonli ilovalariga” degan soʻzlar “2-ilovalariga” degan soʻzlar bilan almashtirilsin; ikkinchi xatboshidagi “tomonlarning muhri bilan” degan soʻzlar “ikkala tomonning muhrlari bilan (muhrlar mavjud boʻlgan taqdirda)” degan soʻzlar bilan almashtirilsin; g) 10-bandning “j” kichik bandi birinchi xatboshisi quyidagi tahrirda bayon etilsin: “daval xomashyosini qayta ishlash boʻyicha qabul qilingan bajarilgan ishlar boʻyicha qoʻshilgan qiymat soligʻini (keyingi oʻrinlarda — QQS deb yuritiladi) toʻlovchi korxonalar uchun hisobga olinadigan QQS summasiga:”; d) oʻzbek tilidagi matnning 20-bandidagi “schyot-faktura” degan soʻz “hisobvaraq-faktura” degan soʻz bilan almashtirilsin; e) 21-banddagi “ikkala tomonning muhrlari bilan” degan soʻzlar “ikkala tomonning muhrlari bilan (muhrlar mavjud boʻlgan taqdirda)” degan soʻzlar bilan almashtirilsin; j) 23-band quyidagi tahrirda bayon etilsin: “23. Hisobvaraq-fakturaning shakli va uni rasmiylashtirish tartibi Oʻzbekiston Respublikasi Moliya vazirligi va Oʻzbekiston Respublikasi Davlat soliq qoʻmitasining 2013-yil 4-martdagi 23, 2013-8-son “Soliq hisobotining shakllarini tasdiqlash toʻgʻrisida”gi qarori (roʻyxat raqami 2439, 2013-yil 22-mart) bilan tasdiqlangan.”; z) 1 — 5-ilovalardagi “M.Oʻ.” degan qisqartma “M.Oʻ. (muhr mavjud boʻlgan taqdirda)” degan soʻzlar bilan almashtirilsin.
Daryo transportida yuk tashish qoidalariga oʻzgartirish kiritish toʻgʻrisida
(order, 2023-11-13)

Oʻzbekiston Respublikasining 2016-yil 20-yanvardagi “Oʻzbekiston Respublikasining Bojxona kodeksini tasdiqlash toʻgʻrisida”gi OʻRQ-400-sonli Qonuniga (Oʻzbekiston Respublikasi qonun hujjatlari toʻplami, 2016-y., 3(I)-son, 31-modda) muvofiq buyuraman: 1. Oʻzbekiston avtomobil va daryo transporti agentligining 2013-yil 26-apreldagi 76-sonli buyrugʻi bilan tasdiqlangan (roʻyxat raqami 2468, 2013-yil 13-iyun) (Oʻzbekiston Respublikasi qonun hujjatlari toʻplami, 2013-y., 24-son, 320-modda) Daryo transportida yuk tashish qoidalarining 29-bandi quyidagi tahrirda bayon etilsin: “29. Bojxona nazoratidan oʻtkazish va bojxona rasmiylashtiruvi Oʻzbekiston Respublikasining Bojxona kodeksi va boshqa qonun hujjatlariga muvofiq amalga oshiriladi.”. 2. Mazkur buyruq Oʻzbekiston Respublikasi Milliy xavfsizlik xizmati, Davlat bojxona qoʻmitasi, Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasining “Oʻzbekiston Respublikasining Bojxona kodeksini tasdiqlash toʻgʻrisida” 2016-yil 20-yanvardagi OʻRQ-400-son hamda “Oʻzbekiston Respublikasining Bojxona kodeksi qabul qilinishi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish, shuningdek baʼzilarini oʻz kuchini yoʻqotgan deb topish toʻgʻrisida” 2016-yil 20-yanvardagi OʻRQ-401-son qonunlari)
(code, 2024-10-08)

Oʻzbekiston Respublikasining “Oʻzbekiston Respublikasining Bojxona kodeksini tasdiqlash toʻgʻrisida” 2016-yil 20-yanvardagi OʻRQ-400-son hamda “Oʻzbekiston Respublikasining Bojxona kodeksi qabul qilinishi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish, shuningdek baʼzilarini oʻz kuchini yoʻqotgan deb topish toʻgʻrisida” 2016-yil 20-yanvardagi OʻRQ-401-son qonunlariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga* muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining “Tovarlar va transport vositalarini Oʻzbekiston Respublikasi bojxona chegarasi orqali olib oʻtishni tartibga solishni yanada takomillashtirish chora-tadbirlari toʻgʻrisida” 2013-yil 4-martdagi 63-son qarori (Oʻzbekiston Respublikasi QT, 2013-y., 3-son, 16-modda). 2. Vazirlar Mahkamasining “Oʻzbekiston Respublikasida tovarlar va transport vositalarini vaqtinchalik chetdan olib kelish (chetga olib chiqish) shartlari toʻgʻrisida” 2013-yil 13-apreldagi 106-son qarori (Oʻzbekiston Respublikasi QT, 2013-y., 4-son, 26-modda).
Xalqaro shartnomani tasdiqlash toʻgʻrisida
(resolution, 2016-06-17)

1. Shanxay hamkorlik tashkilotiga aʼzo davlatlar hukumatlari oʻrtasida sogʻliqni saqlash sohasida hamkorlik qilish toʻgʻrisida 2011-yil 15-iyun kuni Ostona shahrida imzolangan Bitim tasdiqlansin. 2. Oʻzbekiston Respublikasi Sogʻliqni saqlash vazirligi mazkur xalqaro shartnomani amalga oshirish uchun masʼul boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarini bajarganligi toʻgʻrisida depozitariyga tegishli bildirishnoma yuborsin. 4. Oʻzbekiston Respublikasi Vazirlar Mahkamasi hamda tegishli vazirliklar va idoralarning rahbarlari mazkur xalqaro shartnoma kuchga kirgandan soʻng Oʻzbekiston Respublikasining majburiyatlari bajarilishi ustidan nazoratni belgilangan tartibda taʼminlasin. 5. Ushbu qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Xususiy mulk, kichik biznes va xususiy tadbirkorlikni ishonchli himoya qilishni taʼminlash, ularni jadal rivojlantirish yoʻlidagi toʻsiqlarni bartaraf etish chora-tadbirlari toʻgʻrisida” 2015-yil 15-maydagi PF-4725-son Farmoni)
(decree, 2022-07-22)

Oʻzbekiston Respublikasi Prezidentining “Xususiy mulk, kichik biznes va xususiy tadbirkorlikni ishonchli himoya qilishni taʼminlash, ularni jadal rivojlantirish yoʻlidagi toʻsiqlarni bartaraf etish chora-tadbirlari toʻgʻrisida” 2015-yil 15-maydagi PF-4725-son Farmoniga muvofiq, narxlarni davlat tomonidan tartibga solishni yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining “Hududiy savdo-ishlab chiqarish konserni toʻgʻrisidagi Namunaviy nizomni tasdiqlash haqida” 1992-yil 8-iyuldagi 313-son qarori. 2. Vazirlar Mahkamasining “Asosiy oziq-ovqat tovarlariga sanoatning ulgurji-berish narxlarini oʻzgartirish toʻgʻrisida” 1993-yil 27-martdagi 159-son qarori. 3. Vazirlar Mahkamasining “Paxta xomashyosiga, chorva mollari va sutga, meva-sabzavot mahsulotlarining ayrim turlariga xarid narxlarini oshirish toʻgʻrisida” 1993-yil 27-maydagi 257-son qarori. 4. Vazirlar Mahkamasining “Aholiga sotiladigan oziq-ovqat tovarlarining chakana narxlarini va xizmatlar tariflarini qayta koʻrib chiqish toʻgʻrisida” 1993-yil 27-maydagi 259-son qarori. 5. Vazirlar Mahkamasining “Oʻzbekiston Respublikasi Vazirlar Mahkamasining 1993-yil 27-maydagi 259-son qaroriga oʻzgartirishlar kiritish toʻgʻrisida” 1993-yil 8-iyundagi 276-son qarori. 6. Vazirlar Mahkamasining “Savdoni erkinlashtirish va isteʼmol bozorini tovarlar bilan toʻldirishga oid chora-tadbirlar toʻgʻrisida” 1994-yil 26-fevraldagi 98-son qarori. 7. Vazirlar Mahkamasining “Oʻzbekiston Respublikasi Vazirlar Mahkamasining 1994-yil 26-fevraldagi 98-son va 1991-yil 6-martdagi 59-son qarorlariga oʻzgartirishlar kiritish toʻgʻrisida” 1994-yil 15-sentabrdagi 467-son qarori.
Termiz shahrida “Adib Sobir Termiziy” nomidagi Surxondaryo viloyat axborot-kutubxona markazining yangi binosini qurish toʻgʻrisida
(resolution, 2024-05-07)

Surxondaryo viloyatini ijtimoiy-iqtisodiy jihatdan yanada rivojlantirish, zamonaviy, yuqori samarali axborot-kommunikatsiya texnologiyalaridan foydalangan holda axborotlar olishning manbai, shakl va usullarini tanlash imkoniyatini taʼminlash tamoyili asosida aholining, ayniqsa yoshlarning intellektual, bilim olish, maʼnaviy-axloqiy va madaniy ehtiyojlarini har tomonlama qondirish uchun qulay shart-sharoitlar hamda keng axborot-resurs bazasini yaratish maqsadida Vazirlar Mahkamasi qaror qiladi: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi va Surxondaryo viloyati hokimligining Termiz shahrida “Adib Sobir Termiziy” nomidagi Surxondaryo viloyat axborot-kutubxona markazining (keyingi oʻrinlarda Markaz deb ataladi) yangi binosini qurish haqidagi taklifi maʼqullansin. 8. Vazirlar Mahkamasining 2015-yil 6-noyabrdagi 322-son qarori (Oʻzbekiston Respublikasi QT, 2015-y., 45-son, 576-modda) bilan tasdiqlangan Termiz davlat universiteti huzuridagi “Amudaryo” sport-sogʻlomlashtirish markazi obyektlarini loyihalashtirish va qurish ishlari (shu jumladan qurilish tashkilotlari, moliyalashtirish manbalari va qurilish muddatlari) bilan bogʻliq chora-tadbirlar rejasining 10-bandi oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oliy taʼlim muassasalariga kirish test sinovlariga tayyorgarlik jarayoni optimallashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-09-15)

Oliy taʼlim muassasalariga oʻqishga qabul qilish boʻyicha test sinovlarini sifat jihatidan yuqori darajada tashkil etish va oʻtkazish maqsadida Vazirlar Mahkamasi qaror qiladi: 1. 2017-yil 1-yanvardan boshlab Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Oʻzbekiston Respublikasi Vazirlar Mahkamasi huzuridagi Davlat test markazi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Vazirlar Mahkamasining Yoshlar siyosati, taʼlim, madaniyat va sport masalalari kompleksi rahbari zimmasiga yuklansin. 1. Vazirlar Mahkamasining “Oliy taʼlim muassasalariga qabul qilish, talabalar oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomlarni tasdiqlash haqida” 2010-yil 18-iyundagi 118-son qaroriga (Oʻzbekiston Respublikasi qonun hujjatlari toʻplami, 24-25-son, 195-modda) 1-ilovaning 12-bandida: a) ikkinchi xatboshidagi “20-iyundan 20-iyulgacha” va “20-iyundan 15-iyulgacha” soʻzlari tegishli ravishda “15-iyundan 15-iyulgacha” va “15-iyundan 10-iyulgacha” soʻzlari bilan almashtirilsin; b) yigirmanchi xatboshidagi “21” raqami “16” raqami bilan almashtirilsin.
“Qalbakilashtirilgan dori vositalarini Oʻzbekiston Respublikasi bojxona hududiga kiritilishini oldini olish toʻgʻrisida”gi buyruqni oʻz kuchini yoʻqotgan deb topish haqida
(order, 2016-06-15)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuniga muvofiq, Oʻzbekiston Respublikasi Davlat bojxona qoʻmitasi va Sogʻliqni saqlash vazirligi qaror qiladi: 1. Oʻzbekiston Respublikasi Davlat bojxona qoʻmitasi va Sogʻliqni saqlash vazirligi tomonidan 2000-yil 11-avgustda 310 va 436-son bilan tasdiqlangan “Qalbakilashtirilgan dori vositalarini Oʻzbekiston Respublikasi bojxona hududiga kiritilishini oldini olish toʻgʻrisida”gi buyruq (roʻyxat raqami 962, 2000-yil 25-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 16-son) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.